**ПРАВІЛЫ  
праграмы лаяльнасці для прыватных кліентаў «Сябры»  
(у дадзенай рэдакцыі набываюць моц з 01.08.2019)**

**1.** Дадзеныя Правілы праграмы лаяльнасці для прыватных кліентаў «Сябры» (далей – Правілы), зацверджаныя з мэтай павышэння лаяльнасці кліентаў і іх матывацыі да ўсталявання доўгатэрміновых адносін з ААТ «Белаграпрамбанк» (далей – Банк), набываюць моц з даты, якая вызначаецца асобным загадам Банка, і дзейнічаюць да моманту прыняцця Банкам рашэння аб спыненні ці прыпыненні дзеяння праграмы.

**2.** Фізічная асоба, у дачыненні да якой выконваюцца ўмовы, вызначаныя Правіламі, з'яўляецца на працягу перыяду, вызначанага Правіламі, удзельнікам праграмы лаяльнасці і мае права на атрыманне рознічных банкаўскіх паслуг банка на ўмовах, вызначаных дадзенымі Правіламі.

**3.** Перыяд правядзення маніторынгу кліенцкай базы і даных асобных кліентаў для ўключэння (выключэння) у (з) праграмы – шэсць месяцаў (далей – справаздачны перыяд). Дата маніторынгу – першае чысло месяца, які ідзе за справаздачным перыядам.

**4.** Перыяд аказання рознічных банкаўскіх паслуг Банка на ўмовах праграмы лаяльнасці – шэсць месяцаў, якія ідуць за справаздачным перыядам (далей – бягучы справаздачны перыяд).

**5.** Права на ўдзел у праграме маюць фізічныя асобы – кліенты Банка, якія адпавядаюць як мінімум аднаму з ніжэйпрыведзеных крытэрыяў:

|  |  |
| --- | --- |
| **Від узаемаадносін з банкам** | **Крытэрый** |
| Заключаны з Банкам дагавор тэрміновага банкаўскага ўкладу (дэпазіту) | З'яўляцца ўкладчыкам па дагаворы тэрміновага банкаўскага ўкладу, які адпавядае наступнай сукупнасці ўмоў: фактычны тэрмін захоўвання сродкаў складае на дату маніторынгу кліенцкай базы 365 і больш дзён; сярэднядзённы астатак на працягу 6 месяцаў, якія папярэднічаюць даце маніторынгу, складае не менш за 4 500,00 беларускіх рублёў для ўкладаў у беларускіх рублях, 8 000 долараў ЗША для ўкладаў у доларах ЗША; 7 000 еўра для ўкладаў у еўра, 400 000 расійскіх рублёў для ўкладаў у расійскіх рублях |
| Заключаны з Банкам дагавор бягучага (разліковага) банкаўскага рахунку, да якога выпушчана банкаўская плацежная картка (далей – БПК), за выключэннем ашчадных БПК | З'яўляцца ўладальнікам бягучага (разліковага) банкаўскага рахунку, да якога выпушчана БПК, які адказвае наступнай сукупнасці ўмоў: сярэднядзённы астатак па бягучым (разліковым) банкаўскім рахунку, да якога выпушчана БПК, на працягу 6 месяцаў, якія папярэднічаюць даце маніторынгу, складае не менш за 1 000,00 беларускіх рублёў – для дагавораў у беларускіх рублях, 1 000 долараў ЗША – для дагавораў у доларах ЗША, 900 еўра – для дагавораў у еўра, 50 000 расійскіх рублёў – для дагавораў у расійскіх рублях |
| Заключанае з Банкам дадатковае пагадненне да дагавора бягучага (разліковага) банкаўскага рахунку, якое змяшчае ўмову авердрафтнага крэдытавання | З'яўляцца бокам па дагаворы авердрафтнага крэдыту, які адпавядае наступнай сукупнасці ўмоў: з даты заключэння дадатковага пагаднення да дагавора бягучага (разліковага) банкаўскага рахунку, які змяшчае ўмовы авердрафтнага крэдытавання, прайшло 6 і больш каляндарных месяцаў; памер ліміту авердрафту ў адпаведнасці з заключаным дадатковым пагадненнем да дагавора бягучага (разліковага) банкаўскага рахунку, які змяшчае ўмовы авердрафтнага крэдытавання – не менш за 3 000,00 беларускіх рублёў; сярэднядзённая сума выкарыстанага ліміту авердрафту на працягу 6 месяцаў, якія папярэднічаюць даце маніторынгу, складае не менш за 50% памеру ліміту авердрафту ў адпаведнасці з заключаным дагаворам авердрафтнага крэдыту; адсутнасць фактаў утварэння пратэрмінаванай запазычанасці па выплаце працэнтаў і/або асноўнага доўгу ў перыядзе з даты заключэння дадатковага пагаднення да дагавора бягучага (разліковага) банкаўскага рахунку, які змяшчае ўмовы авердрафтнага крэдытавання па дату маніторынгу |
| Заключаны з Банкам дагавор на атрыманне крэдыту «Крэдытка са знiжкай» | З'яўляцца бокам па дагаворы крэдыту, які адпавядае наступнай сукупнасці ўмоў: з даты заключэння крэдытнага дагавора прайшло 6 і больш каляндарных месяцаў; сума крэдытнага дагавора не менш за 5 000,00 беларускіх рублёў; сярэднядзённая сума запазычанасці па крэдыце на працягу 6-ці месяцаў, якія папярэднічаюць даце маніторынгу, складае не меней за 50% ад сумы заключанага крэдытнага дагавора; адсутнасць фактаў утварэння пратэрмінаванай запазычанасці па выплаце працэнтаў і/ці асноўнага доўгу ў перыядзе з даты заключэння крэдытнага дагавора па дату маніторынгу |
| Выкарыстанне крэдытных прадуктаў банка тэрмін дзеяння крэдытнага дагавора, дадатковага пагаднення да дагавора бягучага (разліковага) банкаўскага рахунку, які змяшчае ўмовы авердрафтнага крэдытавання па якіх мінуў | З'яўляцца бокам па крэдытным дагаворы ці дагаворы авердрафтнага крэдыту, тэрмін дзеяння якога мінуў, які адказвае наступнай сукупнасці ўмоў: абавязацельствы па дагаворы выкананы ў поўным аб'ёме; па крэдытным дагаворы, дагаворы авердрафтнага крэдыту адсутнічала пратэрмінаваная запазычанасць (асноўны доўг і/ці працэнты) працягласцю звыш 60 каляндарных дзён і адсутнічала неаднаразовая пратэрмінаваная запазычанасць (асноўны доўг і/ці працэнты) працягласцю звыш 30 каляндарных дзён. |

**6.** Адпаведнасць фізічнай асобы па стане на 1-ы дзень першага месяца бягучага справаздачнага перыяду як мінімум аднаму з крытэрыяў, пералічаных у пункце 5 дадзеных Правілаў, з'яўляецца падставай для ўключэння фізічнай асобы ў склад удзельнікаў праграмы лаяльнасці.

**7.** Неадпаведнасць фізічнай асобы па стане на 1-ы дзень першага месяца справаздачнага перыяду ніводнаму з крытэрыяў, пералічаных у пункце 5 дадзеных Правілаў, з'яўляецца падставай для выключэння фізічнай асобы са складу ўдзельнікаў праграмы лаяльнасці.

**8. Фізічныя асобы, якія з'яўляюцца ўдзельнікамі праграмы лаяльнасці, маюць права на атрыманне рознічных банкаўскіх паслуг Банка на наступных умовах:**

* **атрыманне дадатковага працэнтнага даходу** па дагаворах тэрміновага банкаўскага ўкладу (дэпазіту), якія дзейнічаюць на дату маніторынгу, а таксама якія заключаюцца ў бягучым справаздачным перыядзе, у памеры 0,5% гадавых па ўкладах у беларускіх рублях, 0,2% гадавых па ўкладах у замежнай валюце, з улікам асаблівасцяў, вызначаных пунктам 10 дадзеных Правілаў;
* **магчымасць адкрыцця тэрміновага адзыўнага банкаўскага ўкладу (дэпазіту) «Дэпазітная карта»**, доступ да якога забяспечваецца з выкарыстаннем карткі MasterCard;
* **заключэнне дагавора на выдачу крэдыту «Крэдытка са знiжкай»**, а таксама з выкарыстаннем крэдытнай карткі Visa Instant (Стандарт) з выкарыстаннем памеру працэнтнай стаўкі, устаноўленай Табліцай працэнтных ставак ААТ «Белаграпрамбанк» па крэдытах для фізічных асоб, для лаяльных кліентаў;
* **зніжка пры аплаце выпуску банкаўскіх плацежных картак** у адпаведнасці з адхіленнямі ад платы за банкаўскія аперацыі, вызначанымі ў Зборніку платы (узнагарод) за аперацыі, якія ажыццяўляюцца ААТ «Белаграпрамбанк».

**9.** Для вызначэння складу ўдзельнікаў праграмы не пазней за 5-ы працоўны дзень месяца, які ідзе за справаздачным перыядам, работнікам Упраўлення суправаджэння аперацый рознічнага бізнесу Цэнтра суправаджэння банкаўскіх аперацый, праводзіцца выкананне масавага працэсу ў ПК SC-Retail. Па факце запуску працэсу ажыццяўляецца:

* аўтаматычны маніторынг і адбор кліентаў, якія адказваюць крытэрыям, пералічаным у пункце 5 дадзеных Правілаў,
* аўтаматычнае прастаўленне ў картцы кліента ў ПК SC-Retail адпаведнай адзнакі аб уключэнні (выключэнні) кліента ў (са) складу ўдзельнікаў праграмы,
* фарміраванне адпаведнай ведамасці.

​Доступ да сфарміраванай ведамасці ўдзельнікаў праграмы ажыццяўляецца з дапамогай фарміравання ў ПК SC-Retail у пункце меню Back-office/Справаздачнасць/Перыядычная справаздачнасць/ справаздачы 60671 «Ведамасць удзельнікаў праграмы лаяльнасці для прыватных кліентаў «Сябры». Сфарміраваная ў разрэзе падраздзяленняў (РД, ЦБП, ДО) справаздача выкарыстоўваецца для правядзення далейшай працы з кліентамі ў адпаведнасці з Правіламі.

**10.** Асаблівасці выплаты дадатковага працэнтнага даходу па дагаворах тэрміновага банкаўскага ўкладу (дэпазіту) (далей – дагавор).

**10.1.** Дадатковы працэнтны даход разлічваецца за кожны каляндарны дзень захоўвання, пачынаючы з даты ўключэння ў склад удзельнікаў праграмы, або з дня заключэння дагавора (па дагаворах, заключаных у бягучым справаздачным перыядзе), па апошні дзень бягучага справаздачнага перыяду, або па дзень, які папярэднічае дню заканчэння тэрміну банкаўскага ўкладу (дэпазіту) (у выпадку, калі тэрмін заканчэння трапляе ў бягучы справаздачны перыяд), на фактычны штодзённы астатак грашовых сродкаў на рахунку. Дадатковы працэнтны даход налічваецца ў дзень надыходу тэрміну звароту ўкладу (дэпазіту) і выплачваецца ў дзень надыходу тэрміну звароту ўкладу (дэпазіту) шляхам прылічэння да сумы ўкладу (дэпазіту).

**10.2.** У выпадку калі па стане на справаздачную дату (або на працягу бягучага справаздачнага перыяду) фізічнай асобай заключаны з Банкам больш за адзін дагавор, налічэнне і выплата дадатковага працэнтнага даходу можа ажыццяўляцца па кожным з такіх укладаў.

**10.3.** Пры датэрміновым скасаванні дагавора налічэнне і выплата дадатковага працэнтнага даходу не ажыццяўляецца.

**10.4.** Разлік і выплата дадатковага працэнтнага даходу не ажыццяўляецца з моманту вызначэння ў адпаведнасці з умовамі дагавора (або лакальных нарматыўных прававых актаў Банка) працэнтнай стаўкі ў памеры, устаноўленым па ўкладзе (дэпазіце) «Да запатрабавання» ў адпаведнай валюце.

**11.** Выключаны.

**12.** Адхіленні ад платы за банкаўскія аперацыі, вызначаныя ў Зборніку платы (узнагарод) за аперацыі, якія ажыццяўляюцца ААТ «Белаграпрамбанк», зацвярджаюцца шляхам унясення ў яго змен асобным рашэннем Фінансавага камітэта ААТ «Белаграпрамбанк».

**13.** Банк пакідае за сабой права змены ўмоў удзелу ў праграме і ўмоў атрымання рознічных банкаўскіх паслуг Банка ў аднабаковым парадку.

**14.** Інфармацыя пра ўмовы ўдзелу ў праграме і ўмовы атрымання рознічных банкаўскіх паслуг Банка даступная на сайце **www.belapb.by** і па тэлефоне **Контакт-центра 136**.